Prilog 1 – Nastanak prvih modernih društava za životno osiguranje
U  XVII veku zahvaljujući holandskom državniku i matematičaru Jan de Vitu postavljene su matematičke osnove određivanja životne rente. Uskoro su i dostignuća u matematici Njutna, Lajbnica, Dekarta i Paskala našli veliku primenu u oblasti osiguranja. Za osiguranje su od velikog značaja bila i otkrića u matematičkoj statistici, pre svega zakona velikih brojeva, koji je otkrio Bernuli, a razradili Laplas i Gaus. Na osnovu svih ovih otkrića Engleska akademija nauka je krajem XVII veka formirala prve tablice smrtnosti, tako da su početkom XVIII veka stvorene pretpostavke za razvoj modernog osiguranja sa krupnim zajednicama rizika (osiguravajućim kompanijama) kao njegovim učesnicima.
U to vreme osnivaju se društva za osiguranje života koja su formirana na naučnim postavkama. Međutim, iako su prve tablice smrtnosti sačinjene 1693. godine, dugi vremenski period nije postignuta  zadovoljavajuća tačnost u predviđanju mortaliteta. Prvo moderno društvo životnog osiguranja, Društvo za osiguranje udovaca i udovica u Londonu, koje je osnovano 1699. godine  naplaćivalo je od svih osiguranika istu premiju. Zatim je, 1762. godine pravedno društvo za osiguranje života uveleo različite premije s obzirom na godine osiguranika. Prvo udruženo društvo za životno osiguranje New England Life osnovano je 1835. godine, a potom je osnovano još dvanest društava u oblasti životnog osiguranja koja i danas postoje.

